Germaniyaning Deutsche Bank banki o‘z sarmoyasini 8 mlrd yevroga oshirish qarori ortidan 1,9 mlrd yevro miqdoridagi umumiy kapitallashuvidan mahrum bo‘ldi. Bu haqda MarketWatch yozmoqda. Bank aksiyalari qiymati 7,5 foizga arzonlashib, bir donasi 17,71 yevrogacha pasaygan. Kompaniyaning kapitallashuvi 24,43 mlrd yevroni tashkil etadi. Avvalroq, Deutsche Bank 2016 yil uchun moliyaviy hisobotini e’lon qilgandi. Unga ko‘ra, tashkilotning sof zarari qariyb 5 martaga qisqarib, 1,356 mlrd yevroni tashkil etgani xabar qilingan edi. Mazkur e’londan so‘ng, bank aksiyalari 6,15 foizga pasayib, 18 yevrogacha arzonlashgan edi.